
****

**REPUBLIKA HRVATSKA**

** ŠIBENSKO - KNINSKA ŽUPANIJA**

**OPĆINA MURTER-KORNATI**

**JEDINSTVENI UPRAVNI ODJEL**

**OBRAZLOŽENJE**

**Godišnjeg izvještaja o izvršenju proračuna**

**Općine Murter-Kornati za razdoblje**

**01.01.2023. do 31.12.2023.**

Pravilnikom o polugodišnjem i godišnjem izvješću o izvršenju proračuna i financijskog plana(„Narodne novine“, br. 85/23 ), utvrđeno je da godišnji izvještaj o izvršenju proračuna jedinice lokalne samouprave sadrži:

1.OPĆI DIO

A. Račun prihoda i rashoda

- prihodi i rashodi prema ekonomskoj klasifikaciji

- prihodi i rashodi prema izvorima financiranja

- rashodi prema funkcijskoj klasifikaciji

B. Račun financiranja

- račun financiranja prema ekonomskoj klasifikaciji

- račun financiranja prema izvorima financiranja

2.POSEBNI DIO

- izvršenje po organizacijskoj klasifikaciji

- izvršenje po programskoj klasifikaciji

- izvršenje prema funkcijskoj klasifikaciji

- izvršenje prema izvorima financiranja

3. izvještaj o zaduživanju na domaćem i stranom tržištu novca i kapitala,

4. izvještaj o korištenju proračunske zalihe,

5. izvještaj o danim državnim jamstvima i izdacima po državnim jamstvima,

6. izvještaj o korištenju sredstava fondova Europske unije

7. obrazloženje ostvarenja prihoda i primitaka, rashoda i izdataka.

**Ad 1.** Opći dio proračuna Općine Murter-Kornati sadrži :

-Sažetak Računa prihoda i rashoda i Računa financiranja,

-Račun prihoda i rashoda i Račun financiranja.

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji., a prikazuje plan za proračunsku godinu, izvršenje za izvještajno razdoblje i indekse izvršenja.

Račun financiranja prikazuje primitke od financijske imovine i zaduživanja te izdatke za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

**Ad 2.** Posebni dio godišnjeg izvještaja o izvršenju proračuna sadrži izvršenje rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

U skladu s odredbama Zakona o proračunu („Narodne novine“ br. 87/08, 136/12, 15/15 i 144/21) te Pravilnika o polugodišnjem i godišnjem izvješću o izvršenju proračuna („Narodne novine“, br. 24/13, 102/17, 1/20, 147/20 i 85/23), u općem i posebnom dijelu Proračuna prezentirani su podaci o planiranim prihodima i primicima, te rashodima i izdacima kroz Izvorni plan te podaci o njihovom izvršenju u 2023. godini. U općem dijelu prikazani su i usporedni podaci s izvršenjem Proračuna u 2022. godini.

1. **Račun prihoda i primitaka**

Proračun Općine Murter-Kornati za 2023. godinu donesen je na 11. redovnoj sjednici Općinskog vijeća Općine Murter-Kornati, održanoj 21. prosinca 2022. godine i iznosio je 3.441.228 eura.

Prve Izmjene i dopune Proračuna Općine Murter-Kornati za 2023. godinu donesene su na 14. redovnoj sjednici Općinskog vijeća Općine Murter-Kornati održanoj 30. lipnja 2023. godine u iznosu od 3.679.886 eura.

Druge Izmjene i dopune Proračuna Općine Murter-Kornati za 2023. godinu donesene su na 16 redovnoj sjednici Općinskog vijeća Općine Murter-Kornati održanoj 16. studenog 2023. godine u iznosu od 3.678.932 eura.

U razdoblju od 01.01. - 31.12.2023. godine su ostvareni prihodi poslovanja u iznosu od 2.666.329,00 eura. Prihodi od prodaje nefinancijske imovine ostvareni su u iznosu od 2.063,00 eura.

Primici od financijske imovine i zaduživanja ostvareni su u iznosu 302.443,00 eura.

Vrijednosno značajniji prihodi općinskog proračuna su prihodi od poreza koji su ostvareni u iznosu od 1.659.447,00. Porezi na imovinu odnose se na porez na kuće za odmor i porez na korištenje javnih površina, a u izvještajnom razdoblju ostvareni su u iznosu od 730.489,00 eur, dok je porez na potrošnju alkoholnih i bezalkoholnih pića ostvaren u iznosu od 136.883,00 eura što je više za 13,3% u odnosu na ostvareno u 2022. godini.

Kapitalne pomoći od međunarodnih organizacija ostvarene su u iznosu od 73.103,00 eur, a odnose se na refundaciju sredstva za projekt arheološko-rekreacijskog parka Colentum.

Tekuće pomoći proračunu ostvarene su u iznosu od 136.907,00 eur, a odnose se na pomoći od kompenzacijskih mjera državnog proračuna te tekuće pomoći županijskog proračuna. Kapitalne pomoći proračunu ostvarene su u iznosu od 59.833,00 eur, a odnose se na kapitalne pomoći od Županije u iznosu od 35.000,00 eur za izgradnju javnog parkirališta, te kapitalne pomoći državnog proračuna za projekt arheoločko –rekreacijskog parka Colentum u iznosu od 17.074,00 eura, dok se iznos od 7.759,00 eur odnosi na kapitalne pomoći proračunskog korisnika NKM.

Pomoći temeljem prijenosa EU sredstava ostvarene u razdoblju od 01. siječnja do 31. prosinca 2023. godine iznose 34.621,00 eur, navedena sredstva odnose se na pomoći Europskog socijalnog fonda za provedbu projekta „Zaželi“- program zapošljavanja žena.

Prihodi od zateznih kamata ostvarene u izvještajnom razdoblju iznose 2.883,00 eur što je znatno više nego u izvještajnom razdoblju prethodne godine. Do povećanja prihoda došlo je prilikom povećane naplate zastarjelih potraživanja.

Naknade za koncesije ostvarene su u iznosu od 193.539,00 eura. Prihodi od zakupa i iznajmljivanja imovine iznose 25.922,00 eura dok su ostali prihodi od nefinancijske imovine ostvareni u iznosu od 2.162,00 eura a navedeni prihodi odnose se na naknade za zadržavanje nezakonito izgrađene zgrade u prostoru, te na naknade za prenamjenu zemljišta.

Prihodi od ostalih pristojbi i naknada ostvareni su u iznosu od 95.835,00 eur što je za 6,6% više u odnosu na ostvareno u 2022. godinu, navedeni prihodi najvećim dijelom se odnose na prihode od turističke pristojbe. Ostali nespomenuti prihodi ostvareni su u iznosu od 5.025,00 eura.

Komunalni doprinos ostvaren je u iznosu 165.061,00 eur, dok su prihodi od komunalne naknade u izvještajnom razdoblju ostvareni su u iznosu od 187.161,00 eur.

Prihodi od prodaje proizvoda i roba te pruženih usluga ostvareni su u iznosu od 9.835,00 eur, navedeni prihod u iznosu od 6.457,00 eur odnosi se na prihod Općine a isti se odnosi na prihode od pruženih usluga na temelju propisane obveze jedinica lokalne samouprave da u ime i za račun Hrvatskih voda prikupljaju prihode od naknade za uređenje voda na svom području zajedno s komunalnom naknadom. Za tu uslugu jedinici lokalne samouprave pripada 10% iznosa naplaćene vodne naknade. Prihod u iznosu od 3.378,00 eur odnosi se na prihod od pruženih usluga proračunskog korisnika.

Prihodi od kazni za prometne i ostale prekršaje ostvareni su i iznosu od 5.129,00 eur.

Ostali prihodi ostvareni su u iznosu od 1.551,42 eura. Navedeni prihodi odnose se na pretplate HEP-a za električnu energiju.

Prihodi od prodaje prijevoznih sredstava u cestovnom prometu ostvareni su u iznosu od 2.063,00 eura, a odnose ne na prodaju mopeda u općinskom vlasništvu.

Primici od financijske imovine i zaduživanja u izvještajnom razdoblju ostvareni su u iznosu od 302.443,00 eura. Navedeni primici odnose se na primitke po osnovi primljenog povrata glavnice danih zajmova u iznosu od 9.291,00 eur, odnosno povrat pozajmice dane udruzi Latnisko idro. Također bilježimo ostvarenje primitaka po osnovi primljenih kredita od tuzemnih kreditnih institucija izvan javnog sektora u iznosu od 293.152,00 eur, a koji se odnose na primljeni kredit Erste&Steiermärkische Bank d.d. za izgradnju dječjeg vrtića i jaslica.

1. **Račun rashoda i izdataka**

U Posebnom dijelu Godišnjeg izvještaja o izvršenju Proračuna Općine Murter-Kornati za 2023. godinu, rashodi su razvrstani po programima i aktivnostima te namjenama. Ukupni rashodi i izdaci u 2023. godini realizirani su u iznosu od 2.369.838,00 eur.

U strukturi izvršenih rashoda, vrijednosno su značajniji rashodi poslovanja u iznosu od 1.811.008,00 eura.

Rashodi za zaposlene izvršeni su u iznosu od 329.612,00 eura odnosno 100,53 % u odnosu na plan . Rashodi za plaće ostvareni su u iznosu od 255.873,00 eur, doprinosi za obvezno zdravstveno osiguranje ostvareni su u iznosu od 39.677,00 eur. Ostali rashodi za zaposlene ostvareni su u iznosu od 34.062,00 eura. Navedeni rashodi odnose se na plaće i doprinose te ostale rashode za zaposlene vezane uz materijalna prava zaposlenih u jedinstvenom upravnom odjelu, Narodnoj knjižnici i čitaonici Murter te na zaposlene na EU projektu Zaželi.

Naknade troškova zaposlenima ostvarene su u iznosu 7.900,00 eur, što je za 8 % manje u odnosu na 2022.god. Navedeni rashodi odnose se na službena putovanja, stručno usavršavanje zaposlenika i dr.

Rashodi za materijal i usluge u izvještajnom razdoblju ostvareni su u iznosu od 70.058,00 eura što je za 2,12 više nego u izvještajnom razdoblju prethodne godine, a odnose se na rashode za uredski materijal, električnu energija, materijal za tekuće i investicijsko održavanje.

Rashodi za usluge iznose 737.918,00 eur što je više u odnosu na 2022. godinu za 20,8%. Unutar ove skupine rashoda bilježimo povećanje rashoda u odnosu na izvršeno 2022.god., i to kod usluga tekućeg i investicijskog održavanja te rashoda za komunalne usluge, a koje se većim dijelom odnosi se na povećanje cijena usluga komunalnog poduzeća Murtela d.o.o.. Također, bilježimo povećanje rashoda za računalne usluge koje je proizašlo iz korištenja novih računalnih programa i usluga. Rashodi u iznosu od 4.637,00 eur odnose se na rashode proračunskog korisnika.

Ostali nespomenuti rashodi poslovanja ostvareni su u iznosu od 60.662,00 eura što je više za 10,5% u odnosu na izvještajno razdoblje prethodne godine. Navedeni rashodi odnose se na rashode za premije osiguranja, reprezentaciju , članarine, pristojbe i naknade te ostale rashode poslovanja. Značajnije povećanje bilježimo kod rashoda za pristojbe i naknade, a koji se odnose na plaćanje poticajne naknade za smanjenje količine komunalnog otpada Fondu za zaštitu okoliša i energetsku učinkovitost.

Kamate za primljene kredite i zajmove iznose 21.046,00 eur što je više nego ostvareno u 2022. godini. Navedeni rashodi odnose se na plaćene kamate za dugoročni kredit HBOR-a za projekt modernizacije javne rasvjete, te na interkalarne kamate za dugoročni kredit Erste&Steiermärkische Bank d.d. za izgradnju dječjeg vrtića.

Bankarske usluge i usluge platnog prometa izvršene su u iznosu od 5.982,00 eur, što je znatno manje nego ostvareno u 2022. godini.

Tekuće pomoći unutar općeg proračuna izvršene su u iznosu od 215.584,00 eur, a navedeni rashodi odnose se na tekuće pomoći za sufinanciranje troškova boravka djece s područja Općine u dječjim vrtićima, a bilježimo povećanje istih zbog porasta ekonomske cijene vrtića. Rashodi za kapitalne pomoći unutar općeg proračuna ostvarene su u iznosu od 88.888,00 eur, a odnose se na pomoći osnovnoj školi Murterski škoji za sufinanciranje troškova sustava grijanja te za rekonstrukciju krova sportske dvorane.

Naknade građanima i kućanstvima iznose 87.170,00 eura odnosno 18% više u odnosu na ostvarenje prethodne godine. U okviru ovih rashoda ostvareni su rashodi za naknade za novorođenčad, stipendije, naknade za sufinanciranje troškova za nabavu školske opreme osnovnoškolaca, naknade za djecu sa poteškoćama, te ostale naknade za socijalne i zdravstvene potrebe mještana. Odstupanje se odnosi na veći broj zahtjeva za jednokratnu novčanu pomoć mještana te naknada za novorođeno dijete.

Tekuće donacije u novcu realizirane su u iznosu od 181.247,00 eur što je za 2,9% više u odnosu na ostvareno u 2022. godini. Navedeni rashodi odnose se na rashode za tekuće donacije udrugama i drugim neprofitnim subjektima i građanima vezanim uz kulturne, sportske i druge društvene djelatnosti.

Kapitalne pomoći neprofitnim organizacijama (šifra 3821) ostvarene su u iznosu od 5.000,00 eur, a odnose se na donacije za sufinanciranje dokumentacije na sanaciji crkve Sv.Mihovila.

Rashodi za poslovne objekte ostvareni su u iznosu od 218.797,00 eur, a odnose se na projekt izgradnje dječjeg vrtića i jaslica. Rashodi za ostale građevinske objekteostvareni u razdoblju od 01. siječnja do 31. prosinca 2023. godine iznose 212.524,00 eura, a odnose se na projekt izgradnje javnog parkirališta, izgradnju javne rasvjete, uređenje groblja te sanaciju obale.

Rashodi za postrojenja i opremu ostvareni su u iznosu od 49.279,00 eur, a odnose se na rashode za nabavu mobilnog reciklažnog dvorišta, opremu za dječje igralište na Lukama te opreme za edukativno poučnu uzobalnu šetnicu.Rashodi za nabavu prijevoznog sredstva izvršeni su u iznosu od 27.689,00 eur a isti se odnose na nabavu službenog vozila Općine Murter-Kornati.

Rashodi za knjige, umjetnička djela i izložbene vrijednosti izvršene su u iznosu od 10.411,00 eur a iste se odnose na rashode proračunskog korisnika Narodnu knjižnicu i čitaonicu Murter. Rashodi za nematerijalnu proizvedenu imovinu ostvareni su u iznosu od 13.704,00 eur, a većim dijelom se odnose na ulaganja u dokumente prostornog uređenja odnosno VII. izmjene i dopune PPU Murter –Kornati, te na izradu CBA studije za potrebe projekta Amphorarium.

Izdaci za financijsku imovinu i otplate zajmova u izvještajnom razdoblju ostvareni su u iznosu od 26.426,04 eur. Navedeni izdaci odnose se na otplatu glavnice primljenih kredita od kreditnih institucija u javnom sektoru, odnosno izdatke za otplatu dugoročnog kredita HBOR-a odobrenog za projekt modernizacije javne rasvjete.

1. **Izvještaj o zaduživanju na domaćem i stranom tržištu novca i kapitala**

Općina Murter-Kornati dugoročno se zadužila uzimanjem kredita od tuzemne kreditne institucije izvan javnog sektora na rok od 15 godina, za realizaciju projekta izgradnje i opremanja dječjeg vrtića i jaslica u iznosu od 1.327.228,08 eur od kojih je u 2023. godine iskorišteno 293.152,00 eura. Stanje iskorištenog dijela kredita na dan 31.12.2023. iznosi 1.025.081,27 eura.

Proračun Općine Murter-Kornati također se 2021.g.zadužio uzimanjem dugoročnog kredita od kreditne institucije u javom sektoru (HBOR) na rok od 5 godina, za projekt modernizacije javne rasvjete u iznosu od 199.084,21 eura, a koji je iskorišten u iznosu od 185.513,31 eur. U 2023. godini otplaćeno je 26.426,00 eura glavnice kredita.

U izvještajnom razdoblju proračunski korisnik nije imao zaduženja po kreditima.

4. Proračunska zaliha

Sukladno članku 65. st. 2. Zakona o proračunu, propisan je način korištenja proračunske zalihe. Odlukom o izvršavanju Proračuna Općine Murter-Kornati za 2023. godinu planirana je proračunska zaliha u iznosu od 1.327,00 eura, a općinski načelnik u izvještajnom razdoblju nije koristio sredstva proračunske zalihe za neplanirane ili nedovoljno planirane rashode.

5. Jamstva

Odlukom o izvršavanju Proračuna Općine Murter-Kornati za 2023. godinu nisu predviđena davanja jamstava, te se ista nisu ni davala.

**6. Izvještaj o korištenju sredstava fondova Europske unije**

U okviru prioritetne osi 2 „Socijalno uključivanje“ operativnog programa „Učinkoviti ljudski potencijalu 2014.-2020.“ odobrena su i izvršena sredstava za projekt „Zaželi-program zapošljavanja žena“ u iznosu od 34.621,00 eura.

**7. Potraživanja i obveze**

Potraživanja za prihode poslovanja iznose 319.181,00 eura odnosno 56% više od iznosa 2022.godine.

Sastoji se od:

* Potraživanja za poreze u ukupnom iznosu od 182.198,00 eur
* Potraživanja za prihode od imovine u ukupnom iznosu od 15.593,00 eur
* Potraživanja za upravne i administrativne pristojbe, pristojbe po posebnim propisima i naknadama u ukupnom iznosu od 241.636,00 eur
* Potraživanja za prihode od prodaje proizvoda i robe te pruženih usluga u iznosu od 5.394,00 eur.

Umanjeno za Ispravak vrijednosti potraživanja u ukupnom iznosu od 125.640,00 eura.

Ispravak vrijednosti potraživanja se provodi uzimajući u obzir kašnjenje u naplati preko godine dana da realnije prikazuje financijsku imovinu u bilanci stanja.

**Obveze i vlastiti izvori:**

Stanje obveza na kraju izvještajnog razdoblja iznose 1.262.463,00 eur, od toga je 48.937,00 eura dospjelih obveza, a odnose se na obveze za materijalne rashode te obveze za financijske rashode. Isti nisu podmireni u roku iz razloga dostave istih po isteku godine s datumom dospijeća u 2023. godini.

Nedospjele obveze iznose 1.213.526,00 eur, a odnose se na obveze za isplatu plaće za prosinac 2023.god., obveze za naplaćene vodne naknade te ostale obveze za rashode poslovanja; obveze za nabavu nefinancijske imovine odnosno obveze za projekt izgradnjejavnog parkirališta te javne rasvjete. Značajnije nedospjele obveze su obveze po kreditima i to dugoročnog kredita Erste&Steiermärkische Bank d.d. za izgradnju dječjeg vrtića i jaslica te dugoročnog kredita HBOR-a za projekt modernizacije javne rasvjete u ukupnom iznosu od 1.143.988,00 eura.

**7.1. Izvještaj o stanju izvanbilančnih zapisa**

Popis sudskih sporova u tijeku na dan 31.12.2023. god. koji mogu postati obveza:

|  |  |  |  |  |  |  |
| --- | --- | --- | --- | --- | --- | --- |
| **Rbr.** | **Oznaka i br. Predmeta** | **Vrijednost predmeta spora** | **Sud** | **Stranka** | **Protustranka** | **Status predmeta** |
| 1. | P-1841/2023 | 1.400,00 eur | Općinski sud Šibenik ( OS ŠI) | Tužitelj – Nedjeljko Mudronja | Tuženik OMK | U radu |
| 2. | P-192/2023 | 1.328,00 eur | TS ZD | Tužitelj: OMK | Tuženik RH | U radu |
| 3. | Us I-3373/2023 | -- | US ST | Tužitelj: OMK | Tuženik: državni inspektorat RH | U radu |
| 4. | Us I-2635/2023 | -- | US ST | Tužitelj: OMK | Tuženik: drž. Inspektorat RH | U radu |

Popis ugovorenih odnosa i slično na dan 31.12.2023. god. koji uz ispunjavanje određenih uvjeta mogu postati obveza (jamstva, dana kreditna pisma i sl.)

|  |  |  |  |  |  |  |  |
| --- | --- | --- | --- | --- | --- | --- | --- |
| **Red.br** | **Datum izdavanja jamstva** | **Instrument osiguranja** | **Iznos danog jamstva** | **Primatelj jamstva** | **Namjena** | **Dokument** | **Rok važenja** |
| 1. | 10.03.2020 | Zadužnica | 199.084,22 eur | Ministarstvo regionalnog razvoja i fondova EU / HBOR | osiguranje kredita | Ugovor o kreditu broj: ESJR-20-1100747 | 30.04.  2028.g. |
| 2. | 01.07.2022 | Zadužnica | 1.327.228,08 eur | Erste&Steiermärkische Bank d.d. | osiguranje kredita | Ugovor o kreditu broj: 5002229363 | 2037.g. |

Popis ugovorenih odnosa i slično na dan 31.12.2023. god. koji uz ispunjavanje određenih uvjeta mogu postati imovina

|  |  |  |  |  |  |  |  |
| --- | --- | --- | --- | --- | --- | --- | --- |
| **Red.br** | **Datum primanja jamstva** | **Instrument osiguranja** | **Iznos primljenog jamstva** | **Davatelj jamstva** | **Namjena** | **Dokument** | **Rok važenja** |
| 1. | 11.08.  2023. | Garancija br. 342/2022-G-DPVPJS | 155.172,60 eur | EUROKAMEN d.o.o. | Jamstvo za dobro ispunjenje ugovora | Ugovor o izgradnji dječjeg vrtića i jaslica,evid.br.nabave MN 1/19, KLASA: 361-02/19-01/02, URBROJ: 2182/18-03/1-19-9 | 31.03.2024.g. |